ddrg/super_eurlex huggingface dataset:
(4)

Priloga k predlagani državljanski pobudi posebej omenja enajst pravnih aktov Unije, pri katerih je dejanski cilj državljanske pobude, da Komisija pripravi predloge, in sicer za: (a) priporočilo Sveta o varstvu in spodbujanju kulturne in jezikovne raznolikosti v Uniji na podlagi druge alinee člena 167(5) PDEU in druge alinee člena 165(4) PDEU; (b) sklep ali uredbo Evropskega parlamenta in Sveta na podlagi prve alinee člena 167(5) PDEU in prve alinee člena 165(4) PDEU za prilagoditev programov financiranja za olajšanje dostopa do njih za majhne regionalne in manjšinske jezike; (c) sklep ali uredbo Evropskega parlamenta in Sveta na podlagi prve alinee člena 167(5) PDEU in prve alinee člena 165(4) PDEU za ustanovitev centra za jezikovno raznolikost, ki bo krepil zavedanje o pomembnosti regionalnih in manjšinskih jezikov in spodbujal raznolikost na vseh ravneh ter ga bo pretežno financirala Unija; (d) uredbo Evropskega parlamenta in Sveta na podlagi členov 177 in 178 PDEU za prilagoditev skupnih določb o regionalnih skladih EU, tako da bosta varstvo manjšin ter spodbujanje kulturne in jezikovne raznolikosti zajeta v njih kot tematska cilja; (e) uredbo Evropskega parlamenta in Sveta na podlagi členov 173(3) in 182(1) PDEU za spremembo uredbe o programu „Obzorje 2020“, da bi se izboljšale raziskave o dodani vrednosti, ki jo narodnostne manjšine ter kulturna in jezikovna raznolikost lahko prispevajo k socialnemu in gospodarskemu razvoju v regijah EU; (f) direktivo, uredbo ali sklep Sveta na podlagi členov 20(2) in 25 PDEU, da bi se v EU okrepil položaj državljanov, ki pripadajo narodnostnim manjšinam, s ciljem zagotavljati, da se njihove legitimne skrbi upoštevajo pri volitvah poslancev Evropskega parlamenta; (g) učinkovite ukrepe za odpravljanje diskriminacije in spodbujanje enakega obravnavanja, med drugim za narodnostne manjšine, zlasti s pregledom obstoječih direktiv Sveta o enakem obravnavanju, na podlagi člena 19(1) PDEU; (h) spremembo zakonodaje EU, da se zagotovi približno enako obravnavanje oseb brez državljanstva in državljanov Unije, na podlagi člena 79(2) PDEU; (i) uredbo Evropskega parlamenta in Sveta na podlagi člena 118 PDEU, da se uvede enotna avtorska pravica, ki bi omogočila, da se celotna EU na področju avtorskih pravic obravnava kot notranji trg; (j) spremembo Direktive 2010/13/EU Evropskega parlamenta in Sveta (2), da se zagotovi svobodno opravljanje storitev in sprejemanje avdiovizualnih vsebin v regijah, kjer prebivajo narodnostne manjšine, na podlagi členov 53(1) in 63 PDEU; (k) uredbo ali sklep Sveta, da se določi skupinsko izvzetje projektov, s katerimi se spodbuja narodnostne manjšine in njihovo kulturo, na podlagi členov 109, 108(4) ali 107(3)(e) PDEU.
(1)

Svet je na seji 26. maja 2015 sklenil pooblastiti visokega predstavnika Unije za zunanje zadeve in varnostno politiko (VP), da na podlagi člena 37 Pogodbe o Evropski uniji in v skladu s postopkom iz člena 218(3) Pogodbe o delovanju Evropske unije začne pogajanja s ciljem sklenitve sporazuma o varovanju podatkov med Evropsko unijo in Republiko Moldavijo.
(7)

Da se predvidi uporaba navedenega novega sistema in pravil, ki se nanašajo nanj, je Svet 8. marca 2012 Komisijo pooblastil za pogajanja z Norveško o sporazumu v obliki izmenjave pisem o vzajemnem priznavanju nadomestnih potrdil o poreklu obrazec A ali nadomestnih navedb o poreklu ter o zagotavljanju, da se izdelki, ki vsebujejo sestavine s poreklom iz Norveške, Švice ali Turčije ob prihodu na carinsko območje Unije obravnavajo kot izdelki, ki vsebujejo sestavine s poreklom iz Unije. Pogajanja so se uspešno zaključila s parafiranjem sporazuma v obliki izmenjave pisem med Evropsko unijo in Kraljevino Norveško o kumulaciji porekla med Evropsko unijo, Švico, Norveško in Turčijo v okviru splošnega sistema preferencialov Evropske unije (v nadaljnjem besedilu: Sporazum).
(1)

Svet je 9. junija 2010 Komisijo pooblastil, da začne pogajanja z Republiko Uzbekistan o spremembi Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Uzbekistan na drugi strani (2) (v nadaljnjem besedilu: Sporazum), da se zagotovi, da se načela, ki se uporabljajo za trgovino z drugim blagom, formalno razširijo tudi na trgovino s tekstilnimi izdelki. Ta pogajanja so bila uspešno sklenjena in Protokol o spremembi Sporazuma s črtanjem člena 16 in vseh sklicevanj nanj, je bil parafiran 1. julija 2010.
(1)

Svet je 23. februarja 2009 pooblastil Komisijo, da v imenu Unije in njenih držav članic začne pogajanja o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (2), kakor je bil prvič spremenjen v Luxembourgu 25. junija 2005 (3) (v nadaljnjem besedilu: Sporazum iz Cotonouja).
(45)

Glede na informacije, ki jih je predložil vložnik (23), in ob predpostavki, da je upoštevni geografski trg cela Evropa, so tržni deleži VIE (24), kar zadeva tovor, znašali […] % leta 2010, […] % leta 2011 in […] % leta 2012, medtem ko so bili tržni deleži drugih letališč vsa tri leta manjši od 1 %. Po bolj konzervativnem pristopu, pri katerem geografski trg obsega samo vozlišča prevoznika Lufthansa, so tržni deleži VIE leta 2010 znašali […] %, leta 2011 […] % in leta 2012 […] %, medtem ko so bili deleži drugih avstrijskih letališč vsa tri leta manjši od 1 %. Te dejavnike je zato treba obravnavati kot znak neposredne izpostavljenosti konkurenci v zvezi s to dejavnostjo.
(3)

Zadnji inšpekcijski pregled lastnih sredstev iz naslova DDV je pokazal, da je pooblastitev za uporabo poenostavljene metode za izračun transakcij iz točke 10 dela B Priloge X k Direktivi 2006/112/ES temeljila na nepravilnih ali nepopolnih podatkih. To so potrdili tudi slovaški organi v svojih uradnih pripombah k inšpekcijskemu poročilu. Če bi Komisija imela pravilne in popolne podatke, Slovaška ne bi dobila pooblastila za uporabo približnih ocen za prevoz potnikov za obdobje 2014 do 2020, saj bi bil rezultat preveč nestanoviten. Zato je primerno, da se člen 2a Odločbe 2005/820/ES, Euratom retroaktivno črta. Ne glede na razveljavitev člena 2a Odločbe 2005/820/ES, Euratom lahko Slovaška še vedno uporablja pooblastilo v skladu s členom 2 Odločbe 2005/820/ES, Euratom za transakcije iz točke 10 dela B Priloge X k Direktivi 2006/112/ES.
(2)

Svet je 11. januarja 2017 sprejel Sklep (SZVP) 2017/50 (2) o spremembi Sklepa 2014/219/SZVP, s katerim je mandat misije podaljšal za dve leti, tj. do 14. januarja 2019, in določil referenčni finančni znesek do 14. januarja 2018.
(5)

Kvota 120 000 hektolitrov čistega alkohola za leto 2016 je bila porabljena že pred koncem leta 2016. Brez retroaktivnega povečanja te kvote od 1. januarja 2016, bo škoda za proizvajalce „tradicionalnega“ ruma velika innajverjetneje nepopravljiva. Razmerja med proizvajalci „tradicionalnega“ ruma in njihovimi trgovci na drobno so v Franciji urejena z letnimi pogodbami, ki določajo obveznost dobavljenih letnih količin, nakupno ceno ter morebitna povračila in promocije. Iztek veljavnosti kvot je prinesel nepredvideno povišanje davka za nazaj, in sicer za količine, ki presegajo kvoto, medtem ko proizvajalci „tradicionalnega“ ruma niso mogli na začetku leta, ko se sklepajo sporazumi, predvideti, kakšna je verjetnost, da bodo kvote presežene in v kakšnem obsegu. Brez retroaktivnega povečanja kvote bodo proizvajalci „tradicionalnega“ ruma utrpeli velike izgube v zvezi s količinami, ki presegajo kvoto. Zato bi bilo treba odobriti retroaktivno povečanje kvote od 1. januarja 2016.
(3)

Evropska agencija za varnost hrane (v nadaljnjem besedilu: EFSA) je 2. decembra 2016 sprejela znanstveno mnenje o bolezni kroničnega hiranja pri jelenih (v nadaljnjem besedilu: mnenje EFSA) (3). V mnenju je EFSA priporočila izvajanje triletnega programa spremljanja bolezni kroničnega hiranja pri jelenih v Estoniji, na Finskem, Islandiji, v Latviji, Litvi, na Norveškem, Poljskem in Švedskem, ki so države članice EU in države EGP-Efte s populacijami severnih jelenov ali losov oz. s populacijami obeh vrst živali. V mnenju je EFSA poudarila, da je cilj triletnega programa spremljanja bolezni kroničnega hiranja potrditi ali zavrniti prisotnost bolezni kroničnega hiranja v državah, kjer bolezen ni bila nikoli odkrita, in v državah, kjer je bila bolezen kroničnega hiranja odkrita, da se ocenita prevalenca in geografska razširjenost bolezni kroničnega hiranja. Bolezen kroničnega hiranja do danes v Uniji ni bila odkrita, med državami EGP-Efte pa je bila odkrita samo na Norveškem.
(1)

Svet je s Sklepom z dne 28. novembra 2016 (2) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje do 30. novembra 2019.
(1)

Na podlagi člena 61 Kadrovskih predpisov za uradnike Evropske unije ter členov 16 in 91 Pogojev za zaposlitev drugih uslužbencev Evropske unije bi bilo treba sprejeti seznam praznikov in dela prostih dni v letu 2019, ki se priznajo uradnikom in uslužbencem v Bruslju in Luxembourgu.
1.

Na seznam plovil, za katere veljajo omejevalni ukrepi iz Priloge V k Sklepu (SZVP) 2015/1333, se doda naslednje plovilo: B. Subjekti 1. Ime: Lynn S Dodatne informacije: Številka IMO: 8706349; Na seznam uvrščena v skladu z odstavkom 10(a) in (b) Resolucije 2146 (2014), kakor je bila razširjena in spremenjena z odstavkom 2 Resolucije 2362 (2017) (prepoved natovarjanja, prevoza ali raztovarjanja; prepoved vstopa v pristanišča). V skladu z odstavkom 11 Resolucije 2146 ta uvrstitev na seznam velja od 2. avgusta do 2. novembra 2017, če je odbor prej ne razveljavi v skladu z odstavkom 12 Resolucije 2146. Država zastave: Sveti Vincenc in Grenadine. Ladja se je od 26. julija 2017 nahajala v mednarodnih vodah približno 50 navtičnih milj jugovzhodno od Cipra.
(1)

Svetovalna skupina za prehranjevalno verigo ter zdravje živali in rastlin je bila ustanovljena s Sklepom 2004/613/ES z učinkom od 25. avgusta 2004. Komisija se s to skupino posvetuje o svojem delovnem programu na področju varnosti hrane in krme, označevanja hrane in krme, prehrane ljudi v zvezi z živilsko zakonodajo, zdravja in dobrobiti živali in zdravja rastlin ter o kakršnih koli ukrepih, ki jih mora Komisija sprejeti ali predlagati na teh področjih.
(6)

Zato je treba do seje Stalnega odbora za rastline, živali, hrano in krmo v Prilogi k temu sklepu navesti okuženo območje na Češkem in določiti trajanje navedene regionalizacije.
(3)

Glede na izkušnje, pridobljene pri upravljanju EIPP, bi bilo treba nekatere določbe spremeniti, zlasti da se privabi več projektov manjših nosilcev projektov, malih in srednjih podjetij ter podjetij s srednje veliko tržno kapitalizacijo v skladu s ciljem Evropske unije, da se podprejo mala in srednja podjetja in podjetništvo. Zato bi bilo treba znižati najmanjše stroške projekta s 5 milijonov EUR na 1 milijon EUR.
Namestnik direktorja oddelka za organizacijo in usmerjevanje, ki določa ključna imenovanja osebja Delavske stranke Koreje in vojaških sil DLRK.

Prvi namestnik direktorja oddelka za propagando in agitacijo Delavske stranke Koreje, ki nadzoruje vse medije DLRK in ga vlada uporablja za nadzor javnosti.

Namestnik direktorja oddelka za organizacijo in usmerjevanje Delavske stranke Koreje, ki določa ključna imenovanja osebja Delavske stranke Koreje in vojaških sil DLRK.

Namestnik direktorja oddelka za organizacijo in usmerjevanje, ki določa ključna imenovanja osebja Delavske stranke Koreje in vojaških sil DLRK.

Član oddelka za organizacijo in usmerjevanje Delavske stranke Koreje, ki določa ključna imenovanja osebja Delavske stranke Koreje in vojaških sil DLRK.

49.

Pak Han Se

Kang Myong Chol

Državljanstvo: DLRK Št. potnega lista: 290410121 Naslov: DLRK

2.6.2017
(7)

Z Odločbo Komisije 2004/558/ES (3) so bili odobreni programi za nadzor in izkoreninjenje infekcioznega bovinega rinotraheitisa, ki ga povzroča bovini herpesvirus tipa 1 (BHV1), ki so jih predložile države članice iz Priloge I k navedeni odločbi za regije držav članic iz navedene priloge, za katere veljajo dodatna jamstva za infekciozni bovini rinotraheitis v skladu s členom 9 Direktive 64/432/EGS. Poleg tega so v Prilogi II k Odločbi 2004/558/ES navedene regije držav članic, ki se štejejo za proste okužbe z BHV1 in za katere veljajo dodatna jamstva za infekciozni bovini rinotraheitis v skladu s členom 10 Direktive 64/432/EGS.
(5)

Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve v zvezi z osebami, skupinami in subjekti s seznama, v katerih so ugotovili, da so bili ti vpleteni v teroristična dejanja v smislu člena 1(2) in (3) Skupnega stališča 2001/931/SZVP. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz navedenega skupnega stališča.
(2)

Kupovanje vrednostnih papirjev v okviru programa nakupa vrednostnih papirjev je sorazmeren ukrep za zmanjševanje tveganj v zvezi z obeti glede gibanja cen, saj bo dodatno olajšalo denarne in finančne pogoje, vključno s tistimi, ki so pomembni za posojilne pogoje za nefinančne družbe in gospodinjstva v euroobmočju, in s tem podpiralo skupno potrošnjo in naložbe v euroobmočju ter nazadnje prispevalo k vrnitvi stopnje inflacije na raven, ki je v srednjeročnem obdobju pod 2 %, vendar blizu te vrednosti. Program nakupa vrednostnih papirjev je v celoti skladen z obveznostmi, ki jih imajo centralne banke Eurosistema na podlagi Pogodb, vključno s prepovedjo denarnega financiranja, in ne ogroža delovanja Eurosistema v skladu z načelom odprtega tržnega gospodarstva s svobodno konkurenco.
(1)

Člen 8(1) Monetarnega sporazuma med Evropsko unijo in Vatikansko mestno državo (v nadaljnjem besedilu: monetarni sporazum) določa, da mora Vatikanska mestna država izvajati pravne akte in pravila Unije na področju eurobankovcev in eurokovancev, preprečevanja pranja denarja, goljufij in ponarejanja gotovine in negotovinskih plačilnih sredstev; medalj in žetonov ter zahtev statističnega poročanja. Ti akti in pravila so navedeni v Prilogi k monetarnemu sporazumu.
(2)

V skladu s členom 37(2) Uredbe (EU) št. 528/2012 je Španija vložniku predlagala, naj prilagodi določila in pogoje dovoljenj, ki naj bi jih izdala Španija, in predlagala omejitev uporabe proizvodov na zaprte prostore in samo s strani usposobljenih strokovnjakov. Cilj takih omejitev je varstvo okolja iz člena 37(1)(a) Uredbe (EU) št. 528/2012, tako da se preprečijo primarne in sekundarne zastrupitve neciljnih živali zaradi nevarnih lastnosti brodifakuma, zaradi katerih je lahko obstojen, nagnjen k bioakumulaciji in strupen ali zelo obstojen in zelo nagnjen k bioakumulaciji.
SL Uradni list Evropske unije LI 337/1

SKLEP SVETA (EU) 2016/2232

z dne 6. decembra 2016

o podpisu, v imenu Unije, Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani in o njegovi začasni uporabi

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 31(1) in člena 37 navedene pogodbe,

ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(5) in drugim pododstavkom člena 218(8) navedene pogodbe,

ob upoštevanju predloga Evropske komisije ter visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je 10. februarja 2014 pooblastil Komisijo, da začne pogajanja z Republiko Kubo o sporazumu o političnem dialogu in sodelovanju.

(2) Pogajanja so bila uspešno končana s parafiranjem Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani (v nadaljnjem besedilu: Sporazum) dne 11. marca 2016.

(3) Člen 86(3) Sporazuma določa začasno uporabo Sporazuma do začetka njegove veljavnosti.

(4) Sporazum bi bilo zato treba podpisati v imenu Unije in ga delno začasno uporabljati do zaključka postopkov, potrebnih za njegovo sklenitev.

(5) Začasna uporaba delov Sporazuma ne posega v delitev pristojnosti med Unijo in njenimi državami članicami v skladu s Pogodbama. Morala bi tudi biti skladna z naravo pristojnosti Unije, še posebej v zvezi z zadevami iz naslovov IV do VII dela III Sporazuma –

SPREJEL NASLEDNJI SKLEP:

Člen 1

Podpis, v imenu Unije, Sporazuma o političnem dialogu in sodelovanju med Evropsko unijo in njenimi državami članicami na eni strani ter Republiko Kubo na drugi strani se odobri s pridržkom sklenitve navedenega sporazuma.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

Člen 3

Do začetka veljavnosti Sporazuma se v skladu s členom 86(3) Sporazuma in na podlagi uradnih obvestil iz navedenega člena med Unijo in Republiko Kubo začasno uporabljajo (1) naslednji deli Sporazuma, vendar le, kolikor se nanašajo na zadeve, ki so v pristojnosti Unije, vključno z zadevami, ki sodijo v pristojnost Unije za opredelitev in izvajanje skupne zunanje in varnostne politike:

— deli I do IV in

— del V, kolikor so določbe navedenega dela omejene na namen zagotavljanja začasne uporabe Sporazuma.

Ne glede na prvi pododstavek tega člena se naslednji členi ne uporabljajo začasno:

— člen 29,

— člen 35,

— člen 55, kolikor zadeva sodelovanje na področju pomorskega prometa,

— člen 58,

— člen 71, kolikor zadeva varnost na mejah, in

— člen 73, kolikor zadeva sodelovanje na področju nekmetijskih geografskih označb.

Člen 4

Ta sklep začne veljati dan po sprejetju.

V Bruslju, 6. decembra 2016 Za Svet Predsednik P. KAŽIMÍR

(1) Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.
(7)

V skladu z osnovnimi pravili morajo organizacije za kliring transakcij z blagom sprejeti notranja poslovna pravila – notranja pravila in postopke organizacije za kliring transakcij z blagom – ki so skladna z zakoni in predpisi, ki se uporabljajo, ter omogočajo, da se transakcije z izvedenimi finančnimi instrumenti ustrezno in varno izvajajo. Notranja poslovna pravila zagotavljajo tudi, da je finančni položaj organizacije za kliring transakcij z blagom primeren za opravljanje kliringa blaga, da so njeni pričakovani prihodki in odhodki iz poslovanja pozitivni, da ima njeno osebje dovolj znanja in izkušenj za ustrezno in zanesljivo izvedbo kliringa blaga ter da sta njena struktura in sistem ustrezno razvita, tako da je omogočeno ustrezno delovanje sistema poravnav. Navedena pravila in postopke mora odobriti pristojni minister in jih ni mogoče spremeniti, če jim pristojni minister nasprotuje.
(3)

Glede na navedene zahtevke in za zagotovitev, da bodo imeli ČDO dovolj časa za pripravo na začetek uporabe sistema REX, je navedenim ČDO primerno odobriti odstopanje od sistema registriranih izvoznikov in jim dovoliti, da člene 21 do 35 in člene 54, 55 in 56 Priloge VI k Sklepu 2013/755/EU uporabljajo po 1. januarju 2017.
(1)

Odločba št. 406/2009/ES Evropskega parlamenta in Sveta (2) določa ravni emisij toplogrednih plinov (tj. dodeljene letne emisije) za vsako državo članico za vsako leto med 2013 in 2020 ter mehanizem za letno oceno skladnosti z navedenimi ravnmi. Dodeljene letne emisije za države članice so navedene v Sklepu Komisije 2013/162/EU (3) in izražene v tonah ekvivalenta CO2. Navedene količine so bile nazadnje prilagojene z Izvedbenim sklepom Komisije 2013/634/EU (4).
(3)

Mednarodni sporazum o oljčnem olju in namiznih oljkah iz leta 2005 (1), ki je prenehal veljati 31. decembra 2014, je bil podaljšan do 31. decembra 2015 in bo v skladu s členom 47(3) Sporazuma veljal, dokler ne začne veljati Sporazum, vendar to podaljšanje ne sme biti daljše od 12 mesecev. Sporazum je na voljo za podpis na sedežu Organizacije Združenih narodov v New Yorku do vključno 31. decembra 2016.
Z odstopanjem od člena 5(4)(e) Uredbe so funkcije prevajanja v islandski jezik in iz islandskega jezika, ki jih nudi platforma za SRS, sprva na voljo le v zvezi z rezultati alternativnega reševanja sporov (ARS), ki jih predložijo organi ARS. Islandija uporabnikom platforme za SRS prek svoje kontaktne točke za SRS zagotovi prevod vseh drugih informacij v islandski jezik in iz islandskega jezika, kadar so te informacije potrebne za reševanje spora in se prek platforme za SRS izmenjujejo v drugem jeziku. Informacije o teh pravilih glede islandskega jezika so dostopne na domači strani platforme za SRS.

Komisija in Islandija si prizadevata izboljšati funkcije prevajanja za islandski jezik, ki jih nudi platforma za SRS, da se zagotovi primerljiva kakovost vseh funkcij glede na ostale jezike, in redno obveščata Skupni odbor EGP o napredku. Ko je kakovost funkcij prevajanja za islandski jezik primerljiva s kakovostjo funkcij prevajanja za ostale jezike, Skupni odbor EGP nemudoma sprejme odločitev o prenehanju veljavnosti prehodnih pravil, ki so določena v tej točki.
(2)

Besedilo Protokola o spremembi, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje Sporazum med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES (3) (v nadaljnjem besedilu: Sporazum), z najnovejšim razvojem dogodkov na mednarodni ravni v zvezi z avtomatično izmenjavo informacij, in sicer s svetovnim standardom za avtomatično izmenjavo informacij o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Kneževina Monako so dejavno sodelovale pri delu svetovnega foruma OECD za podporo razvoju in izvajanju navedenega standarda. Besedilo sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Unijo in Kneževino Monako.
(9)

Tehnična specifikacija „CMIS v1.0“, ki jo je izdala organizacija OASIS (Advancing open standards for the information society – spodbujanje odprtih standardov za informacijsko družbo), omogoča interoperabilnost različnih sistemov upravljanja vsebin prek spleta. Zagotavlja standardiziran način za shranjevanje, pridobivanje in iskanje dokumentov ter tako omogoča izmenjavo informacij med različnimi odlagališči za vsebine. Natančneje, „CMIS v1.0“ opredeljuje sloj abstrakcije za nadzor različnih sistemov upravljanja dokumentov in odlagališč z uporabo spletnih protokolov. Specifikacija opredeljuje koncepte in funkcionalnosti, ki jih podpira in ponuja večina odlagališč za vsebine, kot so iskanje, pridobivanje, dodajanje in spreminjanje vsebin in metapodatkov. Tehnična specifikacija „CMIS v1.1“ je popolnoma združljiva s specifikacijo „CMIS v1.0“ in vključuje dodatne funkcionalnosti.
(2)

V členu 2a(2) Sklepa (SZVP) 2015/778 je določeno, da, potem ko Politični in varnostni odbor odloči, da so bile opravljene vse ustrezne priprave, zlasti kar zadeva formiranje sil in postopke preverjanja pripravnikov, operacija EUNAVFOR MED SOPHIA pomaga na odprtem morju na dogovorjenem območju svojega delovanja pri razvoju zmogljivosti in usposabljanju libijske obalne straže in mornarice pri izvajanju nalog preprečevanja, odkrivanja in preiskovanja kaznivih dejanj na morju, zlasti zaradi preprečevanja tihotapljenja ljudi in trgovine z njimi.